**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ****HOTĂRÂRE****privind aprobarea bugetului de venituri şi cheltuieli pe anul 2025** **al Societății Naționale de Transport Feroviar de Călători “ C.F.R. Călători” – S.A. aflată sub autoritatea Ministerului Transporturilor și Infrastructurii** |
| **Secţiunea a 2 – a****Motivul emiterii actului normativ** |
| 1. **Descrierea situaţiei actuale**

Ministerul Transporturilor și Infrastructurii are sub autoritate, societăți cu capital unic sau majoritar de stat, în conformitate cu prevederile anexei nr. 2 lit. E la Hotărârea Guvernului nr. 370/2021 privind organizarea și funcţionarea Ministerului Transporturilor și Infrastructurii. Pentru acestea, conform prevederilor Legii societăţilor nr. 31/1990, republicată, cu modificările și completările ulterioare, este necesară aprobarea prin Hotărârea Adunării Generale a Acționarilor a proiectului bugetului de venituri și cheltuieli, iar conform prevederilor art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetul de venituri şi cheltuieli pe anul 2025 al Societății Naționale de Transport Feroviar de Călători “ C.F.R. Călători” – S.A. se aprobă prin hotărâre a Guvernului, inițiată de Ministerul Transporturilor și Infrastructurii, ordonatorul principal de credite sub autoritatea căruia se află, cu avizul Ministerului Muncii, Familiei, Tineretului și Solidarității Sociale şi al Ministerului Finanțelor.Societatea Naționala de Transport Feroviar de Călători “ C.F.R. Călători” – S.A. își acoperă cheltuielile conform prevederilor H.G. nr. 584/1998 din veniturile proprii şi în completare din subvenții, conform prevederilor legale și angajează cheltuieli la nivelul creditelor bugetare aprobate și repartizate de ordonatorul principal de credite, respectiv de Ministerul Transporturilor și Infrastructurii.Proiectul bugetului de venituri şi cheltuieli pentru anul 2025 a fost întocmit cu respectarea următoarelor prevederi legale: * Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;
* prevederile Legii nr. 9/2025 - Legea bugetului de Stat pe anul 2025;
* prevederile OUG nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene;
* prevederile OUG nr. 4/2025 pentru modificarea şi completarea unor acte normative;
* Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
* OUG nr. 109/2011 privind guvernanța corporativă a întreprinderilor publice, cu modificările şi completările ulterioare;
* Ordinul Ministrului Finanțelor Publice nr. 3818/2019 privind aprobarea formatului şi structurii bugetului de venituri şi cheltuieli al operatorilor economici, precum şi a anexelor de fundamentare a acestuia;
* Scrisoarea cadru privind contextul macroeconomic, metodologia de elaborare a proiectelor de buget pe anul 2025 și a estimărilor pentru anii 2026-2028, precum și limitele de cheltuieli stabilite pe ordonatorii principali de credite nr. 532570/16.01.2025, emisă de Ministerul Finanțelor;
* Legea nr. 165/2018 privind acordarea biletelor de valoare, cu modificările și completările ulterioare;
* Hotărârea nr. 1506/2024 pentru stabilirea salariului de bază minim brut pe ţară garantat în plată;
* Legea nr. 195/2020 privind statutul personalului feroviar, cu modificările și completările ulterioare;

- Planul de măsuri al „C.F.R. Călători” - S.A. în anul 2025 pentru încadrarea în prevederile OUG nr. 156/2024;- Analiza măsurilor referitoare la activele necesare desfășurării/dezvoltării obiectului de activitate al „C.F.R. Călători” - S.A. în anul 2025;- alte reglementări și legi incidente, în vigoare.  |
| 1. **Schimbări preconizate**

Proiectul bugetului de venituri și cheltuieli pentru anul 2025, este conceput ca un element de legătură între preliminatul anului 2024 și bugetul programat pentru anii 2025, 2026 și 2027, respectând structura și conceptul unui buget multianual.Prin proiectul bugetului de venituri şi cheltuieli pe anul 2025, ca instrument de management financiar, societatea îşi propune asigurarea resurselor financiare necesare pentru îndeplinirea obligaţiilor către terţi, atât din punct de vedere dimensional, pe total venituri şi cheltuieli, cât şi structural, pe fiecare categorie de venituri şi cheltuieli şi pe fiecare verigă organizaţională, rolul procesului de bugetare fiind cel de orientare a activității tuturor sectoarelor din cadrul societății spre același obiectiv: rentabilitate, lichiditate, diminuarea riscurilor, etc.**Veniturile totale în valoare de 3.610.500 mii lei,** sunt programate în scădere în anul 2025 faţă de cele preliminate în anul 2024 cu 1,78%, respectiv cu suma de 65.591,64 mii lei. În structură, veniturile din exploatare în valoare de 3.608.500 mii lei dețin o pondere 99,94% iar veniturile financiare în valoare de 2.000 mii lei dețin o pondere de 0,06% în veniturile totale.**Veniturile din exploatare** în valoare de 3.608.500 mii lei, sunt programate în scădere cu 1,81% față de cele preliminate la 31.12.2024, respectiv cu suma de 66.572,43 mii lei. **Cifra de afaceri**, în valoare de 1.351.424 mii lei, este programată în creștere cu 0,01%, respectiv cu suma de 177,17 mii lei față de cea preliminată la data de 31.12.2024 și reprezintă 37,45% din totalul veniturilor de exploatare. Veniturile din serviciile prestate, respectiv veniturile din transportul feroviar public de călători, prognozate în anul 2025 la valoarea de 1.329.000 mii lei, vor scădea cu 0,13%, respectiv cu suma de 1.675,09 mii lei față de nivelul preliminat al acestora din anul 2024, ținând cont de diminuările unor venituri din facilități de călătorie. Veniturile din vânzarea biletelor, sunt estimate în creștere, în anul 2025, cu 17% față de nivelul preliminat al acestora din anul precedent, urmare a faptului că tarifele de deservire generală în transportul public feroviar de călători au fost majorate cu un procent de 4,6% din data de 15.12.2024, cu încadrare în prevederile art. XXXVI, precum și a implementării măsurilor din Planul de măsuri al „C.F.R. Călători” - S.A. în anul 2025 pentru încadrarea în prevederile OUG nr. 156/2024.Veniturile din permise, autorizații de călătorie și din prestarea serviciilor de transport feroviar public de călători diferitelor categorii sociale sunt estimate în scădere cu 13% față de nivelul acestora preliminat în anul 2024, urmarea punerii în aplicare începând cu data de 01.01.2025 a prevederilor art. XXIX din OUG nr. 156/2024, cu efecte în scăderea veniturilor obținute din permise, facilități și autorizații de călătorie.Valoarea compensației pentru transportul feroviar de călători de 2.033.000 mii lei, în scădere față de nivelul preliminat în anul 2024 cu 4,79%. Indicatorul ”Alte venituri din exploatare” în valoare de 224.076 mii lei, este programat în anul 2025 în creștere cu 18,77%, respectiv cu suma de 35.419,62 mii lei față de preliminatul anului 2024 și are o pondere de 6,21% în totalul veniturilor din exploatare.Veniturile din vânzarea activelor au fost prognozate la valoarea de 24.253 mii lei (din vânzarea de vagoane, material rulant motor disponibilizat, terenuri, clădiri), în creștere cu valoarea de 23.351,20 mii lei față de valoarea preliminată în anul 2024, conform Analizei măsurilor referitoare la activele necesare desfășurării/dezvoltării obiectului de activitate al „C.F.R. Călători” - S.A. în anul 2025. În cadrul categoriei ”Alte venituri din exploatare” în valoare de 224.076 mii lei, veniturile din subvenții pentru investiții în valoare de 165.000 mii lei, sunt programate în creștere cu 11,48%, respectiv cu suma de 16.984,97 mii lei față de cele preliminate în anul 2024. În momentul înregistrării în evidența contabilă a mijloacelor fixe, cu ocazia finalizării proiectelor de investiții și a căror sursă de finanțare a fost alocația de la bugetul statului și/sau fonduri nerambursabile, potrivit Ordinelor Ministrului Finanțelor Publice nr. 1802/2014 și nr. 2844/2016, valoarea veniturilor din subvenții pentru investiții va fi compensată cu un element de cheltuială.**Veniturile financiare** pe anul 2025, în valoare de 2.000 mii lei, sunt programate în creștere cu 96,23% față de cele preliminate la data de 31.12.2024.**Cheltuielile totale în valoare de 3.595.500 mii lei,** sunt fundamentate în funcţie de activităţile concrete din programele de achiziţii de bunuri şi servicii, pentru desfăşurarea activităţii, fundamentate pe baza posibilităţilor reale de plată a acestora, în limita surselor legale, potrivit calculării cheltuielilor de natură salarială şi a cheltuielilor de mandat. Cheltuielile totale în valoare de 3.595.500 mii lei, sunt programate în scădere cu 1,58%, respectiv cu suma de 57.801,63 mii lei față de cheltuielile totale preliminate la data de 31.12.2024. În structura cheltuielilor totale în valoare de 3.595.500 mii lei, cheltuielile din exploatare în valoare de 3.563.500 mii lei, dețin o pondere 99,11%, iar cheltuielile financiare în valoare de 32.000 mii lei dețin o pondere de 0,89%.**Cheltuielile de exploatare** în valoare de 3.563.500 mii lei, sunt programate în scădere cu 1,66%, respectiv cu suma de 60.038,27 mii lei față de cele preliminate la data de 31.12.2024. În total cheltuieli din exploatare, în valoare de 3.563.500 mii lei, cheltuielile cu bunuri și servicii în valoare de 953.299,60 mii lei dețin o pondere de 26,75%, indicatorul “cheltuielile cu impozite, taxe și vărsăminte asimilate” în valoare de 16.000 mii lei deține o pondere de 0,45%, indicatorul “cheltuielile cu personalul” în valoare de 1.718.200,40 mii lei, deține o pondere de 48,22%, iar indicatorul “alte cheltuieli de exploatare” în valoare de 876.000 mii lei deține o pondere de 24,58%. Cheltuielile cu bunuri și servicii, în valoare de 953.299,60 mii lei, sunt programate în anul 2025 în scădere cu 6,97%, respectiv cu suma de 71.398,40 mii lei față de cele preliminate la data de 31.12.2024.Din această categorie, fac parte următoarele tipuri de cheltuieli:- cheltuielile privind stocurile, în valoare de 468.535 mii lei, sunt programate în scădere în anul 2025 cu 16,6%, respectiv cu suma de 93.251,70 mii lei și au o pondere de 49,15% în total cheltuieli cu bunuri și servicii;- cheltuielile privind serviciile executate de terți, în valoare de 314.100 mii lei, au o pondere de 32,95% în total cheltuieli cu bunuri și servicii. Includ cheltuielile cu întreținerea și reparațiile prognozate la valoarea de 302.800 mii lei la materialul rulant motor, cheltuieli conform acordurilor aflate în derulare pentru prestarea de revizii și reparații planificate la vagoanele de călători și similare, în creștere cu 2,15% față de nivelul preliminat în anul precedent;- cheltuielile cu alte servicii executate de terți, în valoare de 170.664,60 mii lei, cu o pondere de 17,90% în total cheltuieli cu bunuri și servicii, sunt programate în creștere cu 8,53%, respectiv cu suma de 13.407,16 mii lei.Cheltuielile cu impozite, taxe şi vărsăminte asimilate în valoare de 16.000 mii lei, sunt programate în anul 2025 în scădere cu 0,43%, respectiv cu suma de 69,44 mii lei față de cele preliminate la data de 31.12.2024.Cheltuielile cu personalul, în valoare de 1.718.200,40 mii lei, sunt estimate în anul 2025, în scădere cu suma de 81.699,60 mii lei față cele aprobate în anul 2024 în bugetul de venituri și cheltuieli, aprobat prin HG nr. 501/2024, la valoarea de 1.718.200,40 mii lei (anul 2025) de la 1.799.900 mii lei (anul 2024).În determinarea cheltuielilor de natură salarială pe anul 2025, societatea națională urmărește aplicarea prevederilor XXXIII și XXXIV din OUG nr. 156/2024, art. XLI din Legea nr. 296/2023, având în vedere Planul de măsuri al „C.F.R. Călători” - S.A. în anul 2025 pentru încadrarea în prevederile OUG nr. 156/2024. Cheltuielile de natură salarială, în valoare de 1.635.069 mii lei, sunt programate în scădere în anul 2025, cu suma de 79.931 mii lei față cele aprobate în anul 2024 în bugetul de venituri și cheltuieli, aprobat prin HG nr. 501/2024, respectiv în scădere cu 4,66%, de la 1.1715.000 mii lei (anul 2024) la 1.635.069 mii lei (anul 2025) și sunt formate din:* Cheltuieli cu salariile în valoare de 1.570.000 mii lei, previzionate în anul 2025, în scădere, cu respectarea prevederilor art. XXXIV alin. (2) din OUG nr. 156/2024 și art. XLI alin. (1) din Legea nr. 296/2023;
* Bonusuri, în valoare de 65.069 mii lei, în scădere cu 9.931 mii lei față de nivelul aprobat al acestora în anul precedent, fiind formate din cheltuieli sociale în valoare de 15.669 mii lei și 49.400 mii lei contravaloare tichete de masă, prevăzute pentru un număr de 7.128 salariați care se încadrează în plafonul de 8.000 lei salariul net lunar, conform prevederilor art. XLI alin. (11)-(12) din Legea nr. 296/2023.

Valoarea cheltuielilor de natură salarială preliminate în anul 2024, în sumă de 1.635.069,02 mii lei, nu depășeste valoarea cheltuielilor de natură salarială de 1.715.000 mii lei, aprobată prin bugetul de venituri și cheltuieli al anului 2024, aprobat prin HG nr. 501/2024.Cheltuielile aferente contractului de mandat şi a altor organe de conducere şi control, comisii şi comitete stabilite conform prevederilor art. 37 și 38 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, sunt programate pentru anul 2025 la valoarea de 1.865,40 mii lei, după cum urmează:* indemnizația directorului general precum și cea a directorului financiar, numiți prin contract de mandat și acte adiționale, prin selecție, începând cu data de 23.10.2023, este în sumă totală de 1.044 mii lei, conform prevederilor O.U.G. nr.109/2011 privind guvernanța corporativă a întreprinderilor publice, cu modificările și completările ulterioare;
* indemnizația membrilor consiliului de administrație, numiți prin contract de mandat prin selecție pe o durată de 4 ani, începând cu 13.02.2023, este în sumă totală de 741,60 mii lei, conform prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, în creștere în anul 2025, datorită faptului că în perioada mai-decembrie 2024 a funcționat cu 4 membri;
* cheltuieli aferente AGA și cenzori programate în valoare de 70,80 mii lei.

Alte cheltuieli de exploatare, în valoare de 876.000 mii lei, sunt programate în creștere cu 0,89%, respectiv cu suma de 7.722,81 mii lei faţă de valorile preliminate în anul 2024. **Cheltuielile financiare** în valoare de 32.000 mii lei, sunt programate în anul 2025, în creștere cu 7,51% față de cele preliminate la data de 31.12.2024.**Rezultatul brut** – **profit** – programat în anul 2025 este în valoare de 15.000 mii lei, estimat în scădere față de nivelul preliminat în anul 2024, care a fost de 22.790,01 mii lei . **Sursele necesare finanțării investițiilor** pentru anul 2025 în valoare de 790.302 mii lei, sunt programate în creștere cu 52,17%, respectiv cu suma de 270.951,33 mii lei față de cele preliminate la data de 31.12.2024.Sursele de investiții pentru anul 2025 vor fi asigurate din surse proprii, amortizare și din alte surse, respectiv proiecte cu finanțare din sumele reprezentând asistența financiară nerambursabilă aferentă PNRR. **Cheltuielile pentru investiții** pentru anul 2025 în valoare de 790.302 mii lei, sunt estimate în creștere cu 52,17%, programate la nivelul surselor de finanțare.Cheltuielile pentru investiții în anul 2025 sunt programate pentru realizarea investițiilor în curs, a reparațiilor capitale și modernizărilor planificate la materialul rulant care vor majora valoarea de intrare a acestuia și pentru realizarea altor investiții noi.**Indicatorii economico – financiari cuprinși în proiectul bugetului de venituri și cheltuieli pe anul 2025, au următoarele valori:**- productivitatea muncii, în unități valorice pe total personal mediu, în valoare de 340,52 mii lei/persoană, este în scădere cu 1,81% față de cea preliminată în anul 2024;- câștigul mediu lunar pe salariat (lei/persoană) determinat pe baza cheltuielilor de natură salarială, calculat conform Ordonanței Guvernului nr. 26/2013, în valoare de 12.734,74 lei/salariat, este programat în creștere cu 0,02% față de cel preliminat în anul 2024;- numărul de personal programat la finele anului 2025 este de 10.800 persoane, în scădere cu 254 persoane față de numărul aprobat în bugetul de venituri și cheltuieli pe anul 2024 prin HG nr. 501/2024 și în creștere cu 261 persoane față de cel preliminat la finele anului 2024;- numărul mediu de salariaţi programat în anul 2025 este de 10.597 salariați, în scădere cu 279 salariați față de cel aprobat în bugetul de venituri și cheltuieli pe anul 2024, prin HG nr. 501/2024 și este menținut la nivelul preliminat în anul 2024;- cheltuielile totale la 1.000 lei venituri totale în valoare de 995,85 lei, sunt programate în creștere cu 0,21% față de cele preliminate la data de 31.12.2024;- plățile restante sunt estimate în scădere cu 59,72% în anul 2025, respectiv la valoarea de 85.000 mii lei;- creanțele restante în valoare de 65.000 mii lei, sunt programate în scădere cu 69,62%, cu suma de 148.968,74 mii lei față de cele preliminate la data de 31.12.2024;- rezultatul brut este profit în valoare de 15.000 mii lei, mai mic decât profitul preliminat la data de 31.12.2024 cu 34,18%, respectiv cu suma de 7.790,01 mii lei;- indicele de scădere a veniturilor totale programate pentru anul 2025, față de cele preliminate la data de 31.12.2024 este de 1,78%, iar indicele de scădere a cheltuielilor totale programate pentru anul 2025 față de cele preliminate la data de 31.12.2024 este de 1,58%.Proiectul bugetului de venituri şi cheltuieli pe anul 2025 al Societății Naţionale de Transport Feroviar de Călători "C.F.R. Călători" - S.A., a fost analizat și propus spre stabilire Adunării Generale a Acționarilor de către reprezentanții Consiliului de Administrație prin Decizia nr. 23/25.03.2025 și stabilit de către reprezentanții Adunării Generale a Acționarilor prin Hotărârea nr. 5/28.03.2025.Planul de măsuri al „C.F.R. Călători” - S.A. în anul 2025, a fost aprobat, conform prevederilor art. XXXV din OUG nr. 156/2024, prin Decizia C.A. nr. 3/14.01.2025 și hotărârea AGA nr. 2/30.01.2025. Analiza măsurilor referitoare la activele necesare desfășurării/dezvoltării obiectului de activitate al „C.F.R. Călători” - S.A. în anul 2025 a fost aprobată, conform prevederilor art. XXXV din OUG nr. 156/2024, prin Decizia C.A. nr. 22/20.03.2025 și Hotărârea AGA nr. 5/28.03.2025. Proiectul bugetului de venituri și cheltuieli pe anul 2025 a fost supus controlului financiar de gestiune conform H.G. nr. 1151/2012 pentru aprobarea normelor metodologice privind modul de organizare şi exercitare a controlului financiar de gestiune.În conformitate cu art. 6, alin. (1) din OG 26/2013, cu modificările și completările ulterioare, proiectul de buget de venituri şi cheltuieli pe anul 2025, a fost supus consultării organizațiilor sindicale reprezentative: Federația Națională Feroviară Mișcare Comercial Vagoane și Alianța Federațiilor Tehnice Feroviare.Precizăm că sumele sunt actualizate conform filei de buget aprobată de ordonatorul principal de credite din cadrul Ministerului Transporturilor și Infrastructurii, transmisă Ministerului Finanțelor cu adresa nr. 1.230/922/04.04.2025 și înregistrată sub nr.1010400-2025. |
| 1. **Alte informaţii**

În conformitate cu prevederile art. 4, alin. (1), lit. a) din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările şi completările ulterioare, bugetul de venituri și cheltuieli pe anul 2025 al Societății Naţionale de Transport Feroviar de Călători "C.F.R. Călători" - S.A., urmează sa fie aprobat prin Hotărâre de Guvern. Realitatea datelor prezentate în proiectul bugetului de venituri și cheltuieli pe anul 2025, în planul de măsuri al „C.F.R. Călători” – S.A. pentru încadrarea în prevederile OUG nr. 156/2024, în analiza măsurilor referitoare la activele necesare desfășurării/dezvoltării obiectului de activitate al „C.F.R. Călători” – S.A. aparține organelor de conducere ale Societății Naţionale de Transport Feroviar de Călători „C.F.R. Călători” - S.A., aflată sub autoritatea Ministerului Transporturilor și Infrastructurii. |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect |
| **11. Impactul asupra mediului concurenţial şi domeniului ajutoarelor de stat:**Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **21.Impactul asupra sarcinilor administrative**Proiectul de act normativ nu se referă la acest subiect |
| **22.Impactul asupra întreprinderilor mici și mijlocii**Proiectul de act normativ nu se referă la acest subiect |
| **3. Impact social**Proiectul de act normativ nu se referă la acest subiect |
| **4. Impact asupra mediului**Proiectul de act normativ nu se referă la acest subiect |
| **5. Alte informaţii**Nu sunt |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat.  |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| 3. Impact financiar, plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii Nu sunt |  |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):***a) acte normative care se modifică sau se abrogă ca urmare a intrării în vigoare a proiectului de act normativ;**b) acte normative ce urmează a fi elaborate în vederea implementării noilor dispoziţii.*Proiectul de act normativ nu se referă la acest subiect |
| **11. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Proiectul de act normativ nu se referă la acest subiect |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Proiectul de act normativ nu se referă la acest subiect |
| **6. Alte informaţii**Nu sunt. |
| **Secţiunea a 6-a****Consultările efectuate în vederea elaborării proiectului de act normativ** **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Proiectul de act normativ nu se referă la acest subiect |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Proiectul de act normativ nu se referă la acest subiect. |
| **6. Alte informaţii**Nu sunt. |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Menţionăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Proiectul de act normativ nu se referă la acest subiect. |
| **3. Alte informații**Nu sunt |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Proiectul de act normativ nu se referă la acest subiect. |
| **2. Alte informaţii**Nu sunt. |

Faţă de cele prezentate, a fost elaborat prezentul proiect deHotărâre de Guvern privind aprobarea bugetului de venituri şi cheltuieli pe anul 2025 al Societății Naţionale de Transport Feroviar de Călători "C.F.R. Călători" - S.A., aflată sub autoritatea Ministerului Transporturilor și Infrastructurii, pe care îl supunem Guvernului spre adoptare.

 **MINISTRUL TRANSPORTURILOR ȘI INFRASTRUCTURII**

 **SORIN MIHAI GRINDEANU**

 **AVIZĂM:**

 **VICEPRIM – MINISTRU**

 **MARIAN NEACȘU**

**VICEPRIM – MINISTRU MINISTRUL MUNCII, FAMILIEI, TINERETULUI MINISTRUL FINANȚELOR ȘI SOLIDARITĂȚII SOCIALE**

 **TÁNCZOS BARNA SIMONA BUCURA - OPRESCU**

 **SECRETAR DE STAT,**

 **IONUȚ - CRISTIAN SĂVOIU**

 **SECRETAR GENERAL,**

 **MARIANA IONIȚĂ**

 **SECRETAR GENERAL ADJUNCT,**

 **ADRIAN DANIEL GĂVRUȚA**

**DIRECŢIA JURIDICĂ**

**DIRECTOR ,**

**MARIUS TOADER**

**DIRECŢIA TRANSPORT FEROVIAR**

**DIRECTOR,**

**MIHAELA MOCANU**

**DIRECŢIA ECONOMICĂ**

**DIRECTOR,**

**LAURA GÎRLĂ**

**DIRECŢIA GUVERNANȚĂ CORPORATIVĂ**

**DIRECTOR,**

**VALENTIN PURCĂREAȚĂ**